
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                   
                 Broj: 1/St-796/2018-6


	U    I M E    R E P U B L I K E     H R V A T S K E	
R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, postupajući po prijedlogu FINE RC Zagreb za otvaranje  stečajnog postupka po službenoj dužnosti nad dužnikom PROBATORIUS DEPO d.o.o. Zagreb, Nova Ves 21, OIB 54714930575, dana 04. lipnja 2018.


r i j e š i o     j e

I - Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom PROBATORIUS DEPO d.o.o. Zagreb, Nova Ves 21, OIB 54714930575. 

II - Ročište radi očitovanja o prijedlogu određeno na dan 04. srpnja 2018. neće se održati.

III – Nastale troškove postupka u iznosu 175,00 kn koji se odnose na naknadu troška FINE za podnošenje prijedloga za otvaranje stečajnog postupka, dužan je snositi dužnik.

	Ovlašćuje se FINA odmjereni iznos troška naplatiti iz sredstava koja su zaplijenjena na temelju čl. 112 st 5 Stečajnog zakona na ime predujma za podmirenje troškova stečajnog postupka. 

Obrazloženje


Financijska agencija RC Zagreb sukladno odredbi čl.110 st1 Stečajnog zakona (NN br.71/15, 104/17, dalje SZ) podnijela je prijedlog za otvaranje stečajnoga postupka nad dužnikom PROBATORIUS DEPO d.o.o. Zagreb, Nova Ves 21, OIB 54714930575. 

Prijedlog je podnesen Trgovačkom sudu u Zagrebu kao stvarno i mjesno nadležnom sudu.
Rješenjem Visokog trgovačkog suda RH Zagreb br.31-Su-236/18-3 od 09.ožujka 2018.g.. u pogledu odlučivanja o podnesenom prijedlogu, određeno je postupanje ovog suda kao drugo stvarno nadležnog suda temeljem odredbe čl. 11 st1 Zakona o sudovima.

U prijedlogu FINE navodi se da dužnik na dan 14.02.2018. u Očevidniku redoslijeda Osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 747.285,86 kn.

Temeljem prijedloga sud je rješenjem posl.br. St-796/2018-3 od 21. svibnja 2018. pokrenuo prethodni postupak radi utvrđivanja pretpostavki za otvaranje stečajnog postupka te je istim rješenjem zakazao ročište radi očitovanja o prijedlogu na dan 04. srpnja 2018.
	
	Podneskom zaprimljenim kod ovog suda 28.svibnja 2018. dužnik je putem zakonskog zastupnika predložio obustavu prethodnog postupka iz razloga što je nad dužnikom u međuvremenu otvoren predstečajni postupak rješenjem Trgovačkog suda u Zagrebu posl.br. St-3294/2017 od 13. ožujka 2018.

	Odredbom čl. 15 st 2 Stečajnog zakona (NN br. 71/15, 104/17, dalje SZ) propisano je da ako je pokrenut predstečajni postupak, do njegova završetka nije dopušteno pokretanje stečajnog postupka.

	Uvidom u rješenje Trgovačkog suda u Zagrebu posl.br. St-3294/2017 od 13. ožujka 2018., utvrđeno je da je nad dužnikom dana 13. ožujka 2018. pokrenut predstečajni postupak, a o kojoj činjenici ovaj sud nije imao saznanja u trenutku donošenja rješenja o pokretanju prethodnog postupka.

Kako iz odredbe čl. 15 st 2 SZ-a proizlazi da otvaranje stečajnog postupka nije dopušteno do završetka predstečajnoga postupka, to je valjalo prethodni postupak koji je pokrenut nad dužnikom, obustaviti i odlučiti kao u točki I izreke ovog rješenja. 
	
	Obzirom da je postupak obustavljen, zakazano ročište radi očitovanja o prijedlogu neće se održati pa je odlučeno kao pod točkom II izreke rješenja.

	Odluka o naknadi troškova postupka donesena je na temelju odredbe čl.128 st 9 SZ-a kojom je propisano da, ukoliko se postupak obustavi, troškove provedenog postupka u tom slučaju dužan je naknaditi dužnik. 

Troškovi koji su nastali u ovom postupku odnose se na trošak FINE koja ima pravo na naknadu stvarnih troškova temeljem odredbe čl.44 st 3 SZ-a, dok je vrsta i visina naknade propisana Pravilnikom o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (NN br. 106/15).

Prema odredbi čl.3 st 1 navedenog Pravilnika, visina naknade troška za podnošenje prijedloga za otvaranje stečajnog postupka određena je u iznosu 140,00 kn uvećana za porez na dodanu vrijednost. 

Kako ukupan trošak FINE na ime naknade za podnošenje prijedloga za otvaranje stečajnog postupka s obračunatim PDV-om iznosi ukupno 175,00 kn te kako je FINA sukladno odredbi čl. 112  SZ-a zaplijenila s računa dužnika iznos od 5.000,00 kn radi osiguranja novčanih sredstava za namirenje troškova stečajnog postupka, to je odlučeno da se odmjereni trošak ima isplatiti iz tih sredstava pa je riješeno kao pod točkom III.	


    U Slavonskom Brodu, 04. lipnja 2018.


                                                                                                    	 STEČAJNA SUTKINJA:
                                                                                                     	        Vesna Vukelić, v.r.
					

NAPUTAK O PRAVNOM LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stranici e-Oglasna ploča suda.

Dostaviti putem mrežne stranice e-Oglasna ploča suda:
1. FINA, po pravomoćnosti putem pošte
2. dužnik 
3. poslovne banke, po pravomoćnosti putem pošte

